Avion

Avion (aeroplan; ,  – "ptica" je vazduhoplov, čvrste konstrukcije i krila, sa motorom. Izumitelji aviona su braća Vilbur i Orvil Rajt (Wright), koji su prvi ljudi koji su uspeli da polete avionom.
Masovno korišćenje aviona je započeto krajem Prvog svetskog rata.
Brojčana nadmoć avijacije se pogotovo odrazila na ishod Drugog svetskog rata, jer ko kontroliše nebo taj kontroliše i bitku...
Avioni se koriste u civilne i vojne svrhe. U civilne svrhe oni služe za prevoz robe i putnika, dok za vojne svrhe služe za odbranu teritorije i za napad i/ili bombardovanje neke zemlje.

Fabrike aviona 
Dve najpoznatije fabrike aviona u svetu su Erbas i Boing. Naravno, postoji još fabrika aviona (Foker, Daglas, ATR, Sab, Cesna itd.), ali ove dve su fabrike sa najvećim brojem prodatih aviona. Za sada, Boing nadmašuje Erbas u broju prodatih aviona, ali to je zato što je Boing počeo da se bavi prodajom aviona početkom 20. veka, a Erbas tek krajem 70-ih. Međutim, veći rast prodaje aviona beleži Erbas od Boinga, pre svega jer je bezbedniji, a ima i Fly-by-wire tehnologiju.

Erbus 
Erbas je proizvođač aviona Evropske unije. Akcije kompanije drže više raznih firmi EU. Erbas je kompanija koja je napravila najveći putnički avion na svetu (Super Džambo) - Airbus A380 Super Jumbo. Radi se o avionu koji ima dve "palube" čitavom dužinom trupa i u stanju je da primi preko 550 putnika. Erbas je ponosni vlasnik Fly-by-wire tehnologije koja donosi interaktivni kokpit i značajno olakšava pilotov posao.

Boing 
Boing je prvi pravi veliki proizvođač aviona. Boing ima sedište u SAD. Do nedavno je bio vlasnik najvećeg aviona na svetu (Džambo Džeta) - Boeing 747 Jumbo Jet. Boeing je ubedljivo lider po broju prodatih aviona, a njihov najpopularniji model (Boing 737) je prodat u više komada nego svi erbasovi avioni.

Vrste aviona 
 vazdušni autobus (Erbas) je podzvučni mlazni linijski putnički avion, koji leti na kraćim rastojanjima
 uskotrupni avioni imaju jedan prolaz između sedišta, dok širokotrupni avioni imaju dva prolaza između sedišta
 amfibijski avioni imaju mogućost da sleću i poleću i sa kopna i sa vode
 bombarder je vojni avion koji tokom leta nosi bombe koje se koriste u bombardovanju
 dvokrilac je stari avion koji ima dva krila
 B-52 je vrsta američkog vojnog aviona, bombardera (B potiče od bombarder)
 nevidljivi bombarder je tip aviona koji je teško uočljiv za radare
 nevidljivi lovac je tip aviona koji je teško uočljiv za radare, napravljen za precizan odabir meta i koristi laserski navođene bombe
 lovac (izvorno: borac) je veoma brzi avion kopnene vojske ili mornarice, dizajniran da uništava protivničke avione u vazduhu
 presretač je brzi avion sa dobrim osobinama manevra
 kraljica hangara je avion koji je loše održavan
 mlažnjak je avion pogonjen sa jednim ili više mlaznih motora
 džetlajner je veliki avion na mlazni pogon za prevoz putnika
 hidro-avion može poletati sa vode i sletati na vodu, opremljen je prikladnim pontonima
 avion sa skijama može prizemljiti na snežnim poljima
 izviđački, odnosno avioni motrenja i obaveštavanja služe za prikupljanje podataka o neprijatelju. Mogu i služiti za ometanje komunikacija protivničke strane
 kamikaze su lovački avioni korišteni za samoubilačke misije Japanskih pilota u Drugom svetskom ratu
 džambodžet je veoma veliki putnički avion, na mlazni pogon
 tanker je avion konstruisan da prevozi hemikalije koje može izbaciti u cilju borbe protiv požara

 
Avijacija
Letjelice